Ma nmuqel tutlayt d usentel n tmedyazt tamensayt , ad tt-naf teshel, fessuset. Asentel, yeɛna timetti s lekmal-is, imi akken d-nebder yakan tamedyazt tettili-d d tusridt, tettwafham akken ilaq ɣer wid i as-yeslen. Akken ur d-yettili ara leɣlaḍ deg unamek, amedyaz issemras tamawalt yettwassnen deg tmetti-nni, ur yetteɛraḍ ara ad d-yawi awal ajdid ur tessexdam ara tmetti, yezmer ad yettwafam d uzlig « Ayen ur nettwanna ara akken ilaq , ur yettwafham ara, yezmer ad yettwafham mzelleg, ad t-walin s yir tamuɣli, yezmer ad yesker amennuɣ, cceḥna ara yerẓen lehna n tmetti 79».